ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጥዑም ኣንደበት ቐዳማይ ሚኒስትር ኣብይን ፖለቲካዊ ባይታ ኢትዮጵያን 9 ሓምለ 2018 ምንጪ ስእሊ, Getty Images መግለጺ ስእሊ, 100 መዓልታት ስራሕ ቀዳማይ ሚኒስተር ኣብዪ ኣሕመድ ን17 መዓልታት ኣብ ዕጹዉ ገዛ ዓርሰይ ገምጊመ ናይ ለዉጢ ሓሳባት ሒዘ መጺአ ኣለኹ ዝበለ ኢህወደግ፡ ሓድሽ ቐዳማይ ሚኒስትር ሸይሙ። ብርክት ዝበሉ ጋዜጠኛታትን ፖለቲከኛታትን፣ ብግብረ ሽበራ ተፈሪዶም ዝተኣሰሩ ሰባት ዝርከቡዎም ክሶም ተቛሪጹ ተፈቲሖም። "ኢህወደግ ባህሪያዊ ለዉጢ የምጽእ'ዶ ይህሉ?" ዝብል ሕቶን ተስፋን ብዙሓት ኾይኑ። ቀዳማይ ሚኒስትር ኣብዪ ኣሕመድ ናብ ስልጣን ድሕሪ ምምጽኡ፡ ኣብ ዉሽጢ ዓድን ወጻእን ዝነበሩ እሱራት ብምፍታሕ፣ ከይንበቡን ከይርኣዩን ዝተዓጸዉ ናይ ሕትመትን ኤሌክትሮኒክስን ሚዲያታት ክኽፈቱ ተገይሩ። ምምሕያሽ ክግበረሎም ይግባእ ዝበሃሉ ዝነበሩ ኣዋጃት ራዕድን ካልኦትን ዝእርም ቤት ምኽሪ ብምጥያስ ብግበረ ራዕዲ ዝተሰየሙ ጉጅለታት ካብቲ ዝርዝር ክስረዙ፣ ምስ ኤርትራ ን20 ዓመታት ተበቲኹ ዝጸንሐ ዲፕሎማሲያዊ ርክብ ናብ ንቡር ንምምላስ በሪ ብምኽፋት፣ ኣብ ትካላት ደሕንነትን ምክልኻል ሃገርን ንዝነበሩ ላዕለዎት ኣመራርሓ ብምትካእ ዓበይቲ ፖለቲካዊ ስጉምታት ብምዉሳድ ፖለቲካዊ ለዉጢ ምግባር ካብ ዝጅምር ሰለስተ ኣዋርሕ ተቖጺሮም። እዞም ስጉምታት ነቲ ጸቢቡ ክበሃል ዝጸንሐ ባይታ ፖለቲካዊ ኣስፊሖም'ዶ ወይስ ህጸት ኣለዎም?
